Tin Can Glamping Caravan is op 'n kleinhoewe in Underberg geleë en is onafhanklik van die plaaslike kragnetwerk. Verblyf word in 'n ou, opgeknapte karavaan aangebied waar gaste die uitsig oor die Umzimkulurivier kan geniet. Met die karaktervolle grondpaaie, bergstroompies, sandsteenberge, knus kroeë en vriendelike inwoners sal alle Underberg-besoekers 'n onvergeetlike wegbreek hê.
Die karavaan het 'n dubbelbed en is aan 'n hout-badkamereenheid met 'n stort en 'n toilet verbind. Daar is ook 'n sitarea, kaggel, kombuisie, en die houteenheid het 'n klein stoep waar gaste hulle skoene kan uitskop en die uitsig kan geniet.
Die kombuisie het 'n yskas wat met sonkrag werk, 'n gasstoof en 'n gasketel. Daar is ook draagbare braaigeriewe. Die badkamer maak van 'n gasgeyser gebruik en alle ligte werk met sonkrag.
Underberg is die ideale plek vir buitesport-entoesiaste en spog met fantastiese voetslaanpaaie, kunsvlieghengel-geleenthede, bergfietspaaie, gholfbane, riviervlotvaart-geleenthede en oorgenoeg visvang-bestemmings.
'n Bespreking by Tin Can Glamping Caravan sluit in:
Gaste wat na Tin Can Glamping Caravan gekyk het, het ook belangstelling getoon in die volgende lekke plekke:
Scotstonweg 15, Underberg, 3257, KwaZulu-Natal